Dectra | Nuusbrief | 5 April 2019
APSS heropen vir aansoeke April 2019
Anders as tevore is die program nou permanent oop. Dit beteken egter nie dat dit nooit weer gaan sluit nie.
Gewoonlik word 'n hulpprogram gesluit wanneer daardie program se begroting uitgeput is en dit maak dinge eintlik baie onseker. Ons advies is dat jy so vroeg as moontlik inspring om teleurstelling te voorkom.
Ons het verwag dat die APSS se reëls aangepas sou word voor dit heropen, maar helaas, die reëlboek is steeds woord vir woord dieselfde.
Soos sy naam aandui, is hierdie program uistluitlik gemik op verwerkers van landbouprodukte. Dit sluit ook pakstore en die vervaardiging van veevoer en kunsmis in. Dit sluit egter ook die verwerking van vesel in, sowel as meubelvervaardiging.
Die APSS is oop vir nuwe projekte sowel as uitbreidings.
Die program bied subsidies van tussen 20% en 30% aan op die koste van kapitaalgoedere.
Jy kan onmiddellik na goedkeuring jou volle subsidie eis op wat jy reeds gespandeer en in gebruik geneem het, en weer later indien jy nog bates gaan aankoop.
Daar is uitdagende transformasievereistes.
Jy moet vooruit aansoek doen.
Ons sal graag aan jou advies verskaf oor alle aspekte van die program en sal 'n behoorlike evaluasie doen om te sien of jy kan kwalifiseer. Ons sal dit alles ook skriftelik bevestig.